rejauldu/bengali-wikipedia huggingface dataset:
নেদারল্যান্ডস পূর্ব ভারত বা ওলন্দাজ পূর্ব ভারত (আনুষ্ঠানিক নাম "নেদারল্যান্ডস ইস্ট ইন্ডিজ"; ; ; ) ছিল দক্ষিণ-পূর্ব এশিয়ার একটি ওলন্দাজ উপনিবেশ। বর্তমানে এর অধিকাংশই ইন্দোনেশিয়ার অংশ।  ১৬০৭ সালে ওলন্দাজ ইস্ট ইন্ডিয়া কোম্পানি মালাক্কায় ঘাঁটি স্থাপন করে। অষ্টাদশ শতাব্দীর মাঝামাঝিতে ওলন্দাজ ইস্ট ইন্ডিয়া কোম্পানি জাভা দ্বীপের পশ্চিম প্রান্তরে জাকার্তা শহরটি অধিকার করে সেখানে "বাটাভিয়া" নামে একটি ঘাঁটি স্থাপন করে। খুব শীঘ্রই ওলন্দাজ ইস্ট ইন্ডিয়া কোম্পানির সদরদপ্তর আমস্টার্ডাম থেকে সরিয়ে বাটাভিয়ায় স্থানান্তর করা হয়। এভাবেই মালয় দ্বীপপুঞ্জ অঞ্চলে ওলন্দাজ ইস্ট ইন্ডিয়া কোম্পানির ক্ষমতা ও কর্তৃৃত্ব বৃৃদ্ধি পেতে থাকে।  মালয় দ্বীপপুঞ্জ-অঞ্চলে ওলন্দাজ ইস্ট ইন্ডিয়া কোম্পানির ঘাঁটিসমূহ ১৮০০ সালে সরাসরি নেদারল্যান্ডসের অধীনে এলে সকল ঘাঁটি একত্রিত করে এই উপনিবেশটি তৈরি করা হয়। ১৮০৬ সালে তৎকালীন বাটাভিয়া প্রজাতন্ত্রে (বর্তমানে নেদারল্যান্ডস) নেপোলিয়ানের নেতৃৃত্বাধীন ফরাসি সাম্রাজ্যের আক্রমণের পর এই উপনিবেশটির মালিকানা ফ্রান্সের হাতে চলে যায়। ফ্রান্স ১৮১১ সাল পর্যন্ত ইস্ট ইন্ডিজ শাসন করে। ১৮১১ সালে ব্রিটিশ সরকার এর মালিকানা হাতে তুলে নেয় এবং ১৮১৫ সাল পর্যন্ত এই উপনিবেশটিতে ব্রিটেনের কর্তৃৃত্ব ছিল। ১৮১৫ সালে ওয়াটার লু যুদ্ধের পর এর মালিকানা পুনরায় ওলন্দাজ সরকারের হাতে চলে যায়। ১৯৪২ সালে জাপান উপনিবেশটি অধিকার করে নেয় এবং ১৯৪৫ সাল পর্যন্ত এটি জাপানের অধিকারেই ছিল। ১৯৪৫ সালে দ্বিতীয় বিশ্বযুদ্ধ সমাপ্ত হলে নেদারল্যান্ডস সরকার পুনরায় এর মালিকানা ফিরে পায়। ১৯৪৯ সালে ইন্দোনেশিয়ার স্বাধীনতার পর নেদারল্যান্ডস ইস্ট ইন্ডিজে ওলন্দাজ শাসনের অবসান ঘটে। কিন্তু পশ্চিম পাপুয়া অঞ্চলে নেদারল্যান্ডসের শাসন ১৯৬২ সাল পর্যন্ত বহাল ছিল, পরবর্তীতে তা ইন্দোনেশিয়ার অন্তর্ভুক্ত হয়।   ব্যুৎপত্তি  "নেদারল্যান্ডস ইস্ট ইন্ডিজ" নামটি এসেছে ইংরেজি "Nethelands East Indies" নাম থেকে, বাংলায় যার অর্থ "নেদারল্যান্ডস পূর্ব ভারত"। একে ইংরেজি "Dutch East Indies" বা "ওলন্দাজ পূর্ব ভারত" নামেও ডাকা হয়। ওলন্দাজ ভাষায় এর নাম "Nederlandsch Indie" ()। তথ্যসূত্র  বহিঃসংযোগ    11 Dutch Indies objects in 'The European Library Harvest'  Cribb, Robert, Digital Atlas of Indonesian History Chapter 4: The Netherlands Indies, 1800–1942 | Digital Atlas of Indonesian History – By Robert Cribb  Historical Documents of the Dutch Parliament 1814–1995   Parallel and Divergent Aspects of British Rule in the Raj, French Rule in Indochina, Dutch Rule in the Netherlands East Indies (Indonesia), and American Rule in the Philippines  Yasuo Uemura, "The Sugar Estates in Besuki and the Depression" Hiroshima Interdisciplinary Studies in the Humanities, Vol.4 page.30-78  Yasuo Uemura, "The Depression and the Sugar Industry in Surabaya" Hiroshima Interdisciplinary Studies in the Humanities, Vol.3 page.1-54      বিষয়শ্রেণী:এশিয়ায় প্রাক্তন উপনিবেশ বিষয়শ্রেণী:নতুন সাম্রাজ্যবাদ বিষয়শ্রেণী:১৯৪৯-এ বিলুপ্ত
জুসেপ্পে তোরিয়ানো (; ১০ ডিসেম্বর ১৯০৪ – ২১ জানুয়ারি ১৯৪২) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এসি মিলানের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন পার্শ্বীয় খেলোয়াড় হিসেবে খেলেছেন।  ১৯২২–২৩ মৌসুমে, লেনিয়ানোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ৩ মৌসুম অতিবাহিত করেছেন। অতঃপর তিনি ইয়ুভেন্তুসে যোগদান করেন, যেখানে তিনি ১ মৌসুম অতিবাহিত করার পর এসি মিলানে যোগদান করেন, যেখানে তিনি ২০৪ ম্যাচে ৩৩টি গোল করেছেন। এসি মিলানের হয়ে ৮ মৌসুম অতিবাহিত করার পর তিনি অবসর গ্রহণ করেছেন।  ব্যক্তিগত জীবন জুসেপ্পে তোরিয়ানো ১৯০৪ সালের ১০ই ডিসেম্বর তারিখে ইতালির মিলানে জন্মগ্রহণ করেছেন এবং ১৯৪২ সালের ২১শে জানুয়ারি তারিখে মৃত্যুবরণ করেছেন।  তথ্যসূত্র   বহিঃসংযোগ  MagliaRossonera.it-এ জুসেপ্পে তোরিয়ানো   MyJuve.it-এ জুসেপ্পে তোরিয়ানো   বিষয়শ্রেণী:১৯০৪-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:পুরুষ ফুটবল ফরোয়ার্ড
থাম্ব|200px|ডান|১৯৩৪ সালে সাফারিতে শিকাররত অবস্থায় হেমিংওয়ে। "দ্য স্নোস অব কিলিমাঞ্জারো" () হল আর্নেস্ট হেমিংওয়ে রচিত ছোটগল্প। এতি ১৯৩৬ সালে এস্কোয়ার ম্যাগাজিনে প্রকাশিত হয়। পরে এটি ১৯৩৮ সালে দ্য ফিফথ কলাম অ্যান্ড দ্য ফার্স্ট ফোর্টি-নাইন স্টোরিজ ও ১৯৬১ সালে দ্য স্নোস অব কিলিমাঞ্জারো অ্যান্ড আদার স্টোরিজ ছোটগল্প সংকলনে পুনঃপ্রকাশিত হয় এবং দ্য কমপ্লিট শর্ট স্টোরিজ অব আর্নেস্ট হেমিংওয়ে: দ্য ফিন্সা ভিগিয়া সংস্করণ (১৯৮৭)-এ অন্তর্ভুক্ত করা হয়।  গল্প সংক্ষেপ  উপযোগকরণ এই ছোটগল্পটি ১৯৫২ সালে দ্য স্নোস অব কিলিমাঞ্জারো'' চলচ্চিত্রে গৃহীত হয়। হেনরি কিং পরিচালিত চলচ্চিত্রটিতে হ্যারি চরিত্রে গ্রেগরি পেক, হেলেন চরিত্রে সুজান হেওয়ার্ড, ও সিনথিয়া গ্রিন চরিত্রে আভা গার্ডনার অভিনয় করেন। চলচ্চিত্রটির সমাপ্তিতে এই গল্পের সমাপ্তির সাথে মিল ছিল না।  তথ্যসূত্র  বহিঃসংযোগ  বিষয়শ্রেণী:১৯৩৬-এর ছোটগল্প বিষয়শ্রেণী:আর্নেস্ট হেমিংওয়ের ছোটগল্প বিষয়শ্রেণী:মার্কিন ছোটগল্প বিষয়শ্রেণী:চলচ্চিত্রে উপযোগকৃত ছোটগল্প বিষয়শ্রেণী:চলচ্চিত্রে অভিযোজিত ছোটগল্প
গ্রেগর কোবেল (, ; জন্ম: ৬ ডিসেম্বর ১৯৯৭) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মান ক্লাব বরুসিয়া ডর্টমুন্ড এবং সুইজারল্যান্ড জাতীয় দলের হয়ে গোলরক্ষক হিসেবে খেলেন।  ২০১৪ সালে, কোবেল সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন গ্রেগর কোবেল ১৯৯৭ সালের ৬ই ডিসেম্বর তারিখে সুইজারল্যান্ডের জুরিখে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোবেল কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল সুইজারল্যান্ড  ২০২১  ১  ০ ২০২২  ২  ০ সর্বমোট  ৩  ০  তথ্যসূত্র  বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:টিএসজি ১৮৯৯ হফেনহাইম ২-এর খেলোয়াড় বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:ফুটবল ক্লাব আউগসবুর্গের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
অনলাইন এনসাইক্লোপিডিয়া অব ইন্টিজার সিকোয়েন্সেস ( OEIS ) হল পূর্ণসংখ্যা সিকোয়েন্সের একটি অনলাইন ডাটাবেস। এটি AT&T ল্যাবে গবেষণা করার সময় নীল স্লোয়েন দ্বারা তৈরি এবং রক্ষণাবেক্ষণ করা হয়েছিল। তিনি ২০০৯ সালে OEIS-এর ইন্টেলেকচুয়াল প্রোপার্টি এবং হোস্টিং OEIS ফাউন্ডেশনে স্থানান্তর করেন, এবং তিনি এর চেয়ারম্যান হন।  OEIS পেশাদার এবং অপেশাদার গণিতবিদ উভয়ের আগ্রহের পূর্ণসংখ্যার ক্রম সম্পর্কিত তথ্য সংরক্ষণ করে রাখে যেগুলি ব্যাপকভাবে উদ্ধৃত হয়। , এটিতে 370,000-টি সিকোয়েন্স সংরক্ষিত রয়েছে, এবং প্রতিদিন প্রায় 30টি করে সিকোয়েন্স যুক্ত হচ্ছে।  প্রতিটি এন্ট্রিতে সিকোয়েন্সের প্রধান পদ, কীওয়ার্ড, গাণিতিক প্রেরণা, সাহিত্যের লিঙ্ক এবং আরও অনেক কিছু থাকে, যার মধ্যে একটি গ্রাফ তৈরি করার বা সিকোয়েন্সের একটি মিউজিক্যাল উপস্থাপনার ব্যবস্থা রয়েছে। ডাটাবেসটি কীওয়ার্ড, উপ-ক্রম, অথবা ১৬টি ক্ষেত্রের যেকোনো একটি দ্বারা অনুসন্ধানযোগ্য । সুপারসিকার নামে একটি উন্নত অনুসন্ধান ফাংশনও রয়েছে যা ইনপুট সম্পর্কিত ক্রম সনাক্ত করার জন্য বিশাল আকৃতির বিভিন্ন ধরনের অ্যালগরিদমকে চলমান রাখে।     তথ্যসূত্র   বিষয়শ্রেণী:গাণিতিক ডেটাবেস বিষয়শ্রেণী:গণিতের বিশ্বকোষ বিষয়শ্রেণী:বহুভাষিক ওয়েবসাইট বিষয়শ্রেণী:গাণিতিক প্রকল্প বিষয়শ্রেণী:২০শ শতাব্দীর বিশ্বকোষ বিষয়শ্রেণী:২১শ শতাব্দীর বিশ্বকোষ বিষয়শ্রেণী:মার্কিন অনলাইন বিশ্বকোষ
গণদেবতা এক্সপ্রেস একটি অতীব গুরুত্বপূর্ণ যাত্রীবাহী মেল/এক্সপ্রেস। ট্রেনটি দিনের বেলায় চলে। ট্রেনটি হাওড়া স্টেশন(কলকাতা) এবং আজিমগঞ্জ জংশন (মুর্শিদাবাদ জেলা, পশ্চিমবঙ্গ) কে সংযুক্ত করছে।  ট্রেনটি একটি ডিজেল ইঞ্জিন দ্বারা চালিত হয়।  গণদেবতা এক্সপ্রেস তারাপীঠের তীর্থযাত্রীদের একটি পছন্দের গাড়ি। সকাল ছটা বেজে পাঁচ মিনিটে ট্রেনটি হাওড়া স্টেশন থেকে ছেড়ে সকাল দশটায় রামপুরহাট পেরিয়ে দুপুর বারোটায় আজিমগঞ্জ পৌঁছায়। ট্রেনটির যাত্রাপথ ২৭৮ কিলোমিটার। গড় গতিবেগ থাকে ৪২কিমি/ঘণ্টা। ট্রেনটিতে এসি কোচ বলতে শুধু এসি চেয়ার কার। এসি চেয়ার কার এবং সেকেন্ড সিটিং চেয়ার কার এর সিটগুলি আগে থেকে বুকিং করে বসতে হয়। কোনো প্যান্ট্রি(খাবার কামরা) নেই।  যাত্রাপথের কয়েকটি উল্লেখযোগ্য স্টপেজ হল  বর্দ্ধমান (সকাল ৭ঃ৪৬), বোলপুর-শান্তিনিকেতন (সকাল ৮ঃ৪৪), সাঁইথিয়া  রামপুরহাট (সকাল ১০ঃ০৫)।    গুরুত্বপূর্ণ দাঁড়ানোর স্টেশনগুলি    হাওড়া জংশন।  ব্যান্ডেল জংশন।  বর্ধমান জংশন।   বোলপুর-শান্তিনিকেতন জংশন।  প্রান্তিক রেলওয়ে স্টেশন।  আহমদপুর জংশন।  রামপুরহাট জংশন।  নলহাটি জংশন।  আজিমগ্ঞ্জ জংশন।   তথ্যসূত্র   বিষয়শ্রেণী:ভারতের নামযুক্ত যাত্রীবাহী ট্রেন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:হাওড়ার রেল পরিবহন বিষয়শ্রেণী:ভারতের এক্সপ্রেস ট্রেন
গোয়ায় কদম্ব রাজবংশের শাসনকালে জৈনধর্মের বিকাশ ঘটেছিল। গোয়ার কদম্ব শাসক শিবচিত্ত পেরমাদি দেবের সমসাময়িক কালে নির্মিত তীর্থঙ্কর সুপর্শ্বনাথের একটি ভগ্ন ভাস্কর্য নারোয়ার জৈনকোটের একটি পুরনো জৈন মন্দিরে আবিষ্কৃত হয়েছে।  ২০১৫ সালে মুনি প্রণামসাগর (দিগম্বর জৈন সন্ন্যাসী) গোয়ায় আসেন এবং ১৫০ জন নতুন শিষ্য সংগ্রহ করেন। বিগত এক হাজার বছরে তিনিই প্রথম জৈন সন্ন্যাসী যিনি এই রাজ্যে পদার্পণ করেন। সেই বছর চতুর্মাস তিনি গোয়াতেই অতিবাহিত করেছিলেন।  জনপরিসংখ্যান ২০০১ সালের জনগণনা অনুসারে, গোয়ায় জৈনদের সংখ্যা ৮৬৪। এর মধ্যে ৪৫৬ জন পুরুষ ও ৪০৮ জন মহিলা।  ইতিহাস চুডনেম গ্রামের প্রাচীন জৈন মন্দিরটি ঋষভনাথের প্রতি উৎসর্গিত। খ্রিস্টীয় ১০ম শতাব্দীতে গুর্জর সম্প্রদায় এই মন্দিরটি নির্মাণ করেছিল। খ্রিস্টীয় ১৫শ শতাব্দীতে এটি ধ্বংসপ্রাপ্ত হয়। ১৯৮৬ সালে পুরাতত্ত্ব ও মহাফেজখানা অধিদপ্তর কর্তৃক পরিচালিত একটি খননকার্যের ফলে তীর্থঙ্করের ভগ্ন মূর্তিগুলি পাওয়া যায়।  ১১৫০ খ্রিষ্টাব্দে গুর্জর সম্প্রদায় নারভের জৈন মন্দিরটিও নির্মাণ করেছিল। নারভের হিন্ডোলওয়াড়ায় ২৩শ তীর্থঙ্কর পার্শ্বনাথের ভাস্কর্য আবিষ্কৃত হয়েছে।  আরেকটি জৈন মন্দির আবিষ্কৃত হয়েছে গোয়ার বান্ডোরায়। এটি ২২শ তীর্থঙ্কর নেমিনাথের মন্দির। রাজা শ্রীপাল এটি নির্মাণ করিয়েছিলেন।  মান্ডোবি নন্দির দক্ষিণ তীরে কোতাম্বি গ্রামের চন্দ্রেশ্বর মন্দিরেও তীর্থঙ্করদের মূর্তি পাওয়া গিয়েছে।  ফাদার হেনরি হেরাস একটি খননকার্য পরিচালনার সময় চান্ডোরের সালচেটে প্রথম জৈন ভাস্কর্যটি (আদি দক্ষিণ শিলাহরের সমসাময়িক যুগের) আবিষ্কার করেন।  পাদটীকা  তথ্যসূত্র          বিষয়শ্রেণী:ভারতে জৈনধর্ম
২০৩২ গ্রীষ্মকালীন অলিম্পিক (আনুষ্ঠানিকভাবে যা ৩৫তম অলিম্পিক ক্রীড়া প্রতিযোগিতা নামে পরিচিত) হচ্ছে একটি আসন্ন আন্তর্জাতিক বহু-ক্রীড়াবিশিষ্ট প্রতিযোগিতার আসর। এই প্রতিযোগিতার আয়োজকের নাম ২০২১ সাল (আয়োজক নির্ধারণ পদ্ধতির নিয়ম পরিবর্তন হওয়ার ফলে) হতে ২০২৫ সালের মধ্যে যেকোন তারিখে আন্তর্জাতিক অলিম্পিক কমিটি (আইওসি) দ্বারা ঘোষণা করা হবে।  আয়োজক নির্বাচন প্রক্রিয়া নতুন আইওসির আয়োজক নির্বাচন প্রক্রিয়া ২০১৯ সালের ২৪শে জুন তারিখে সুইজারল্যান্ডের লোজানে ১৩৪তম আইওসি অধিবেশনে অনুমোদিত হয়েছিল। ২০২০ সালের অলিম্পিক আলোচ্যসূচি সম্পর্কিত প্রাসঙ্গিক প্রস্তাবগুলো দ্বারা প্রভাবিচ মূল প্রস্তাবগুলো হচ্ছে:  যে কোনও অলিম্পিক ক্রীড়া প্রতিযোগিতার জন্য শহর / অঞ্চল / দেশ এবং জাতীয় অলিম্পিক কমিটিগুলোর মধ্যে আগ্রহ সন্ধানের জন্য একটি স্থিতিশীল, চলমান সংলাপ স্থাপন   আসন্ন অলিম্পিক ক্রীড়া প্রতিযোগিতায় আগ্রহ দেখাশোনা করার জন্য দুটি ফিউচার হোস্ট কমিশন (গ্রীষ্ম ও শীতকালীন প্রতিযোগিতা) তৈরি এবং আইওসি এক্সিকিউটিভ বোর্ডকে প্রতিবেদন প্রদান  নন-এক্সিকিউটিভ বোর্ডের সদস্যদের ফিউচার হোস্ট কমিশনের অংশ হিসেবে আইওসি অধিবেশনকে আরও কর্তৃত্ব প্রদান  কোন আলিম্পিক ক্রীড়া প্রতিযোগিতা আয়োজনের ৭ বছর পূর্বে আয়োজনের তারিখটি সরিয়ে এবং একক শহর / অঞ্চল / দেশ থেকে একাধিক শহর, অঞ্চল বা দেশগুলোতে স্থান পরিবর্তন করাকে অলিম্পিক সনদে পরিবর্তন করা হয়েছে।  আয়োজক নির্ধারণে গ্রীষ্মকালীন কমিশন গ্রীষ্মকালীন কমিশন, আগ্রহী আয়োজকদের তদারকি করতে অথবা সম্ভাব্য আয়োজকদের সাথে সম্পর্ক স্থাপন করতে (যেখানে আইওসি আগ্রহ তৈরি করতে চাইতে পারে) গঠিত বোর্ড নিম্নে উল্লেখ করা হলো:  ২০৩২ গ্রীষ্মকালীন অলিম্পিকের জন্য আয়োজক নির্ধারণ কমিশন আইওসি সদস্য (৬) অন্যান্য সদস্য (৪)  ক্রিস্টিন ক্লোস্টার আসেন (সভাপতি)   ডিক পাউন্ড   লি লিংঅয়েই   মিকি কজুয়াংকো-জাভরস্কি   লুই মেজিয়া ওভিয়েদো   ফিলোমেনা ফোর্তেস  স্যারা ওয়াকার (ক্রীড়াবিদ)   ফ্রাঞ্চেস্কো রিচ্চি বিত্তি (এএসওআইএফ)   পল টেরগাট (এনওসিএস)   অ্যান্ড্রু পার্সনস (আইপিসি)  সম্প্রচার স্বত্ব  – গ্রুপো গ্লোবো  – জাপান কনসর্টিয়াম  – জেটিবিসি  – জেটিবিসি  – এনবিসিইউনিভার্সাল  – সিবিসি/রেডিও-কানাডা, স্পোর্টসনেট, টিএসএন এবং টিএলএন  তথ্যসূত্র  বহিঃসংযোগ  gamesbids.com-এ ভবিষ্যতে গ্রীষ্মকালীন অলিম্পিকের আয়োজক নির্ধারণী প্রক্রিয়া  বিষয়শ্রেণী:বছর অনুযায়ী গ্রীষ্মকালীন অলিম্পিক বিষয়শ্রেণী:পূর্ব নির্ধারিত বহু-ক্রীড়া প্রতিযোগিতা
তামলি রাজার বাড়ি বাংলাদেশ এর রাজশাহী জেলার পবা উপজেলার বড়গাছী নামক এলাকায় অবস্থিত এক ঐতিহাসিক জমিদার বাড়ি।  ইতিহাস কে এই জমিদার বংশের গোড়াপত্তনকারী তার সঠিক তথ্য জানা যায়নি। তবে আনুমানিক ৩০০ বছর পূর্বে এই জমিদার বংশ বা বাড়িটি প্রতিষ্ঠিত হয়েছে বলে ধারণা করা হয়। বর্তমানে স্থানীয় প্রভাবশালী ব্যক্তিরা এই জমিদার বংশের সব সম্পত্তি ভোগদখলে রয়েছেন।  তথ্যসূত্র  বিষয়শ্রেণী:রাজশাহী জেলার দর্শনীয় স্থান বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
মীরকাদিম পৌরসভা বাংলাদেশের ঢাকা বিভাগের মুন্সিগঞ্জ জেলার সদর উপজেলার অন্তর্গত 'ক' শ্রেণির একটি পৌরসভা।   ইতিহাস  পৌরসভা অধ্যাদেশ ১৯৭৭ ইং অনুসারে মোট জনসংখ্যার মধ্যে প্রাপ্ত বয়স্ক পুরুষের শতকরা পঁচাত্তর ভাগের অধিক লোক অকৃষি পেশায় নিয়োজিত থাকা ও প্রতি বর্গমাইলে জনসংখ্যার ঘনত্ব দুই হাজার এর অধিক ও সর্বমোট জনসংখ্যা পনের হাজার এর বেশি হওয়ায় গণপ্রজাতন্ত্রী বাংলাদেশ সরকার রিকাবীবাজার ইউনিয়ন পরিষদকে শহর এলাকা ঘোষণা করেন। এই প্রেক্ষিতে বিগত ০১-০১-১৯৯৫ ইং, ১৮-০৯-১৪০১ বাং হতে বিলুপ্ত রিকাবীবাজার ইউনিয়ন পরিষদের ১৪ টি মৌজা নিয়ে মিরকাদিম পৌরসভা কার্যক্রম শুরু করে। পৌরসভার আয় ও কার্যক্রমের উপর ভিত্তি করে ২৩-০২-২০০৬ খ্রীস্টাব্দে স্থানীয় সরকার মন্ত্রণালয় মিরকাদিম পৌরসভাকে 'গ' হতে 'খ' শ্রেণিতে উন্নীত করেন। বিগত ১০-০৩-২০১৩ ইং তারিখে স্থানীয় সরকার মন্ত্রণালয় মিরকাদিম পৌরসভাকে 'খ' শ্রেণি থেকে 'ক' শ্রেণিতে উন্নীত করেন।  অবস্থান ও সীমানা  মীরকাদিম পৌরভবনটি ধলেশ্বরী নদীর তীরবর্তী ঐতিহ্যবাহী কমলাঘাট বাণিজ্য বন্দরের সন্নিকটে অত্যন্ত মনোরম পরিবেশে অবস্থিত।   প্রশাসনিক এলাকা	  ওয়ার্ড: ৯টি   আয়তন ও জনসংখ্যা   মোট আয়তনঃ ১০.৩২ বর্গ কি.মি.  মোট জনসংখ্যাঃ ৮৮,০৯৬ জন (প্রায়)।    শিক্ষার হার ও শিক্ষা প্রতিষ্ঠান   শিক্ষার হার:  শিক্ষা প্রতিষ্ঠান:   জনপ্রতিনিধি  বর্তমান মেয়র হাজী আব্দুস সালাম   আরও দেখুন   মুন্সীগঞ্জ সদর উপজেলা  মুন্সীগঞ্জ জেলা  ঢাকা বিভাগ   তথ্যসূত্র   বিষয়শ্রেণী:মুন্সীগঞ্জ জেলার পৌরসভা বিষয়শ্রেণী:১৯৯৫-এ বাংলাদেশে প্রতিষ্ঠিত
জুহাইর ইবনে আল-কাইন আল-বাজালি زُهَيْر ٱبْن ٱلْقَيْن الهيچکی ٱلْبَجَلِيّ জন্ম ইরাক মারা গেছে ১০ই মহররম, ৬১তম ইসলামী বছর (১০ অক্টোবর, ৬৮০ খ্রিস্টাব্দ) কারবালা, ইরাক কারণ মৃত্যুর কারবালার যুদ্ধে শহীদ পরিচিত জন্য ইয়াজিদ প্রথমের সশস্ত্র বাহিনীর বিরুদ্ধে কারবালার যুদ্ধে অংশগ্রহণ প্রতিপক্ষ উমাইয়া খলিফা প্রথম ইয়াজিদ এবং তার সশস্ত্র বাহিনী পরিবার বাজিলা (উপজাতি) জুহায়র ইবনে আল-কাইন আল-বাজালি (   ,    ), ইরাকের বাজিলা গোত্রের সদস্য এবং মুহাম্মদের নাতি এবং আলী ইবনে আবী তালিবের পুত্র হুসাইন ইবনে আলীর একজন সঙ্গী ছিলেন। কারবালার যুদ্ধে তিনি শহীদ হন।   কারবালার যুদ্ধ  জুহাইর ইবনে আল-কাইন কারবালার যুদ্ধে অংশগ্রহণের জন্য সর্বাধিক পরিচিত। যদিও তিনি হুসাইনের সাথে কথা বলতে চাননি, তবুও তিনি অবশেষে তার সাথে কথা বলেন যখন তার গোত্র তার সঙ্গীদের সাথে দেখা করে এবং তার স্ত্রী তাকে হুসাইনের সাথে কথা বলতে উৎসাহিত করে।  হুসাইনের সাথে দেখা করার পর জুহাইর তার স্ত্রীকে তালাক দেন (যাতে তার শাহাদাতের পর তিনি পুনরায় বিবাহ করতে পারেন) এবং ইয়াজিদ প্রথমের বাহিনীর বিরুদ্ধে তার সেনাবাহিনীতে স্বেচ্ছায় যোগদান করেন।   আশুরার সকালে তিনি হুসাইন ইবনে আলীকে পরামর্শ দিয়েছিলেন যে: "বর্তমান সেনাদের পরে যারা আমাদের বিরুদ্ধে আসবে তাদের সাথে লড়াই করার চেয়ে এখন এই লোকদের সাথে লড়াই করা আমাদের জন্য সহজ হবে।" হুসাইন উত্তর দিয়েছিলেন: "আমি তাদের বিরুদ্ধে যুদ্ধ শুরু করব না।"  যুদ্ধে, হুসাইন ইবনে আলীর সেনাবাহিনীর ডান দিকের নেতৃত্ব দিয়েছিলেন জুহাইর ইবনে আল-কাইন।   যখন যুহাইরকে যুদ্ধ থেকে নামাযের জন্য ডাকা হয়েছিল, তখন হুসাইন ইবনে আলী তাকে এবং আরও কয়েকজন পুরুষকে ঢাল ধরে নামাজরত নারী ও পুরুষদের রক্ষা করতে বলেছিলেন। জুহাইর ইমামের সামনে দাঁড়িয়ে তাঁর দিকে ছোড়া প্রতিটি তীর রুখে দিলেন। জুহাইর তার বুকে এবং বাহুতে দুটি তীর দেখতে পান।    মৃত্যু  কারবালার ঘটনায় জুহাইর নিহত হন যখন শিমরের নেতৃত্বে দুজন ব্যক্তি তাকে পেছন এবং সামনের দিক থেকে বর্শা দিয়ে আঘাত করে। কথিত আছে যে (শহীদ হওয়ার আগে) তিনি একা ১০০ জনকে পরাজিত করতে সক্ষম হয়েছিলেন।    আরো দেখুন    আব্বাস ইবনে আলী  কাসিম ইবনে হাসান  মুসলিম ইবনে আকিল  কারবালার যুদ্ধে হোসেনের সেনাবাহিনীর হতাহতের তালিকা   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:আরবি ভাষার লেখা থাকা নিবন্ধ
শোভনা কামিনেনি একজন ভারতীয় ব্যবসায়িক নির্বাহী এবং অ্যাপোলো হাসপাতালের নির্বাহী ভাইস-চেয়ারপারসন।   প্রাথমিক এবং ব্যক্তিগত জীবন  শোভনা কামিনেনি হলেন অ্যাপোলো হসপিটালসের প্রতিষ্ঠাতা ও চেয়ারম্যান প্রতাপ সি রেড্ডির কন্যা। তাঁর তিন বোন, পৃথা রেড্ডি, সুনীতা রেড্ডি এবং সঙ্গীতা, যাঁরা সকলেই অ্যাপোলো হাসপাতালে নির্বাহী হিসেবে কাজ করেন।  শোভনা কামিনেনি বিবাহ করেছেন অনিল কামিনেনিকে, যিনি একজন ব্যবসায়ী এবং বন্যপ্রাণী সংরক্ষণবিদ। তাঁদের দুই কন্যার নাম, উপাসনা কোনিদেলা এবং অনুষ্পালা ইব্রাহিম। উপাসনা তেলুগু চলচ্চিত্র অভিনেতা রাম চরণকে বিবাহ করেছেন, তিনি অভিনেতা চিরঞ্জীবীর ছেলে। অনুষ্পালা ২০২১ সালের ডিসেম্বরে পেশাদার গাড়ি রেসার আরমান ইব্রাহিমকে বিবাহ করেন।   কর্মজীবন  শোভনা কামিনেনি অল্প বয়স থেকেই অ্যাপোলো গ্রুপের বিভিন্ন পদে অধিষ্ঠিত ছিলেন। তিনি ২০১৭ থেকে ২০১৮ সাল পর্যন্ত ভারতীয় শিল্প কনফেডারেশনের সভাপতি হিসেবে দায়িত্ব পালন করেন। তিনিই প্রথম মহিলা যিনি এই পদে অধিষ্ঠিত ছিলেন। স্বাস্থ্যসেবা এবং ওষুধ শিল্পে তাঁর কাজের স্বীকৃতিস্বরূপ, তিনি মার্কিন যুক্তরাষ্ট্রের ব্রায়ান্ট বিশ্ববিদ্যালয় থেকে সম্মানসূচক ডক্টরেট ডিগ্রি পেয়েছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় নারী ব্যবসায়িক নির্বাহী বিষয়শ্রেণী:চেন্নাইয়ের ব্যবসায়ী বিষয়শ্রেণী:জীবিত ব্যক্তি
250px|thumbnail|টিংমো টিংমো ভাপে রাঁধা এক ধরনের তিব্বতি রুটি। Lonely Planet India - Sarina Singh. p. 377. এটিকে ভাপানো বান হিসেবেও বর্ণনা করা হয়ে থাকে Tibet, Tibet - Patrick French. p. 77. যার সাথে চীনা মান্টৌ-এর মিল পাওয়া যায়। এর মধ্যে কোনও পুর থাকে না।  তথ্যসূত্র  বিষয়শ্রেণী:তিব্বতি রন্ধনশৈলী বিষয়শ্রেণী:ভাঁপে রাঁধা খাবার বিষয়শ্রেণী:রুটি
অলক কুমার সুমন হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি গোপালগঞ্জ লোকসভা কেন্দ্রের লোকসভা সদস্য হিসেবে নির্বাচিত হন।   তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:সপ্তদশ লোকসভার সদস্য বিষয়শ্রেণী:বিহারের লোকসভা সদস্য বিষয়শ্রেণী:গোপালগঞ্জ জেলা, বিহারের ব্যক্তি বিষয়শ্রেণী:অষ্টাদশ লোকসভার সদস্য
কোয়েল রানা (জন্ম ৪ জানুয়ারী ১৯৯৩) একজন ভারতীয় মডেল এবং সৌন্দর্য প্রতিযোগিতার শিরোপাধারী, যিনি ফেমিনা মিস ইন্ডিয়া ২০১৪-এর মুকুট পেয়েছিলেন। এমটিভি টিন ডিভা চলাকালীন ১৫ বছর বয়সেই তিনি নজরে আসেন। ২১ বছর বয়সে তিনি লন্ডনে অনুষ্ঠিত মিস ওয়ার্ল্ড ২০১৪-এ ভারতের প্রতিনিধিত্ব করেছিলেন এবং সর্বোচ্চ স্কোর সহ শীর্ষ ১০-এ স্থানলাভ করেছিলেন। ইভেন্টের পর তিনি মিস ওয়ার্ল্ড এশিয়ার মুকুট পরেছিলেন।   তথ্যসূত্র    বহিঃসংযোগ    টুইটার বিষয়শ্রেণী:১৯৯৩-এ জন্ম বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:দিল্লির নারী মডেল বিষয়শ্রেণী:জীবিত ব্যক্তি বিষয়শ্রেণী:মিস ওয়ার্ল্ড ২০১৪-এর প্রতিনিধি
ইয়োরাই লাহাভ-হার্টজানু (, জন্ম ৫ আগস্ট ১৯৮৮)  একজন ইসরায়েলি রাজনীতিবিদ। তিনি বর্তমানে ইয়েশ আতিদের জন্য নেসেটের সদস্য হিসাবে কাজ করছেন।   জীবনী  তেল আবিবে জন্মগ্রহণকারী, লাহাভ-হার্টজানু স্কুলে থাকাকালীন তিন বছর তেল আবিব-ইয়াফো স্টুডেন্ট কাউন্সিলের চেয়ারম্যান ছিলেন। তিনি তেল আবিব বিশ্ববিদ্যালয় থেকে মধ্যপ্রাচ্য ও আফ্রিকার ইতিহাসে এলএলবি এবং বিএ সহ স্নাতক হন। এছাড়াও তিনি তেল আবিব ইউনিভার্সিটি এবং নর্থওয়েস্টার্ন ইউনিভার্সিটি থেকে পাবলিক ল-এ এক্সিকিউটিভ স্নাতকোত্তর (ELLM) অর্জন করেছেন। যদিও তিনি স্বাস্থ্যগত কারণে জাতীয় সেবা থেকে অব্যাহতি পেয়েছিলেন, তিনি স্বেচ্ছায় ইসরায়েল প্রতিরক্ষা বাহিনীতে কাজ করেছেন এবং সেনাবাহিনীতে ছয় বছর কাটিয়েছেন, দ্বিতীয়টি ভারত, নেপাল এবং শ্রীলঙ্কায় আইডিএফ প্রতিনিধি দলের অংশ হিসেবে। পরে তিনি টাইমস অফ ইসরায়েলের ব্লগার হন।Israel 2019 elections: Meet the LGBTQ candidates  A Wider Bridge, 19 March 2019  ২০১৩ সালে তিনি ইয়েশ আতিদে যোগ দেন এবং দলের যুব শাখার প্রধান হন। তিনি দলের তালিকায় হারজলিয়া সিটি কাউন্সিলের নির্বাচনে প্রতিদ্বন্দ্বিতা করেছিলেন। ২০১৫ নেসেট নির্বাচনের আগে তাকে দলের তালিকায় ত্রিশতম স্থান দেওয়া হয়েছিল, 2015 Yesh Atid list  CEC কিন্তু এটি মাত্র এগারোটি আসন জিতেছিল। ২০১৯ সালের এপ্রিলের নির্বাচনের জন্য তাকে দলের তালিকায় পনেরতম স্থানে স্থানান্তরিত করা হয়েছিল, এবং যখন দলটি নীল এবং সাদা জোটে যোগ দেয়, তখন তাকে যৌথ তালিকায় পঁয়ত্রিশতম স্লট দেওয়া হয়েছিল।2019 Blue and White list CEC জোট ৩৫টি আসনে জয়ী হওয়ায় তিনি নেসেটে নির্বাচিত হন। যদিও তিনি ২০১৯ সালের সেপ্টেম্বরের প্রারম্ভিক নির্বাচনের জন্য নীল এবং সাদা তালিকায় পঁয়ত্রিশতম স্থান ধরে রেখেছিলেন, তবে জোটটি ৩৩টি আসনে কমে গিয়েছিল, যার ফলে লাহাভ-হার্টজানু তার আসনটি হারায়। যাইহোক, তিনি ২০২০ সালের জানুয়ারিতে গাদি ইভারকানের বদলি হিসেবে নেসেটে পুনরায় প্রবেশ করেন। ২০২০ সালের মার্চের নির্বাচনের জন্য দলের তালিকায় পঁয়ত্রিশতম স্থানে থাকার পর, ব্লু অ্যান্ড হোয়াইট ৩৩ আসনে কমে যাওয়ায় তিনি তার আসন হারান। যাইহোক, তিনি হিলি ট্রপারের প্রতিস্থাপন হিসাবে ১৯ জুন ২০২০-এ আবার নেসেটে পুনঃপ্রবেশ করেন,  যিনি মন্ত্রিপরিষদ মন্ত্রণালয়ে নিযুক্ত হওয়ার পর নরওয়েজিয়ান আইনের অধীনে তার আসন থেকে পদত্যাগ করেছিলেন। লাহাভ-হার্টজানুকে ২০২১ সালের নির্বাচনের জন্য ইয়েশ আতিদের তালিকায় চতুর্দশ স্থানে রাখা হয়েছিল এবং দলটি ১৭টি আসনে জয়ী হওয়ায় পুনরায় নির্বাচিত হয়েছিল।  লাহাভ-হার্টজানু সমকামী  এবং হারজলিয়াতে তার সঙ্গীর সাথে থাকেন।   তথ্যসূত্র    বহিঃসংযোগ       বিষয়শ্রেণী:নেসেটের এলজিবিটিকিউ সদস্য বিষয়শ্রেণী:ইসরায়েলি গে রাজনীতিবিদ বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:নীল এবং সাদা (রাজনৈতিক জোট) এর রাজনীতিবিদ বিষয়শ্রেণী:নেসেটের সদস্য ২০২২-২০২৬ বিষয়শ্রেণী:নেসেটের সদস্য ২০২১-২০২২ বিষয়শ্রেণী:নেসেটের সদস্য ২০২০-২০২১ বিষয়শ্রেণী:নেসেটের সদস্য ২০১৯-২০২০ বিষয়শ্রেণী:নেসেটের সদস্য ২০১৯ বিষয়শ্রেণী:ইয়েশ আতিদের রাজনীতিবিদ বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেল আবিবের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:গে ইহুদি
খলিল রহমান (জন্ম: ১৬ই এপ্রিল, ১৯৮৩) বাংলাদেশের একজন রাজনৈতিক কার্টুনিস্ট। তার করা কার্টুন স্থান পেয়েছে বেশকিছু নেত্রীস্থানীয় বাংলা সংবাদপত্রের সামনের পাতায়, যার মধ্যে রয়েছে দৈনিক যুগান্তর এবং দৈনিক সমকাল।   জীবনী  খলিল রহমান ১৯৮৩ সালে জন্মগ্রহণ করেন এবং ঝিনাইদহ জেলার একটি ছোট গ্রামে তার শৈশব কাটে। তার স্কুলের দিনগুলি থেকে তিনি জাতীয় দৈনিকসমূহের জন্য কার্টুন আঁকতেন। কিন্তু রাজনৈতিক কার্টুনিস্ট হিসেবে তিনি তার কর্মজীবন শুরু করেন "নিউ ন্যাশন" পত্রিকায় ২০০৩ সালে, এসময় তিনি বিশ্ববিদ্যালয়ে অধ্যয়নরত ছিলেন। এই পত্রিকায় তিনি ২ বছর কাজ করার পর তিনি যোগ দেন করেন একটি বাংলা দৈনিক পত্রিকায়। খলিল রহমান এই পত্রিকার জন্য কাজ করেন প্রায় ৩ বছর। এরপর, তিনি কার্টুনিস্ট পদে যোগদান করেন শীর্ষস্থানীয় জাতীয় দৈনিক সমকালে। তার আঁকা কার্টুন ৫ বছর ধরে নিয়মিতভাবে প্রকাশিত হত এই দৈনিকের প্রথম পাতায়। বর্তমানে খলিল রহমান রাজনৈতিক কার্টুনিস্ট হিসাবে বাংলাদেশের জনপ্রিয় দৈনিক পত্রিকা দৈনিক যুগান্তরে কাজ করছেন।   কার্টুন  তার কর্মজীবনের প্রারম্ভিক দিন থেকেই তার রাজনৈতিক কার্টুনগুলো শক্তিশালী বার্তা বহন করত। তার কার্টুনগুলোতে বেশিরভাগই রাজনৈতিক সহিংসতা, অবিচার, দুর্নীতি, ঢাকা শহরের ট্রাফিক জ্যাম, এর লোড শেডিং তার পাশাপাশি সামাজিক অশুভ শক্তিগুলোর বিরুদ্ধে বার্তার  প্রতিফলন দেখা যায়। আন্তর্জাতিকভাবে তার কার্টুনগুলো প্রচারিত হয় সিএজিএলই ডটকম (cagle.com) এর মাধ্যমে। সিএজিএলই হল সারা বিশ্বের মধ্যে অন্যতম জনপ্রিয় ও বৃহৎ সম্পাদকীয় কার্টুনের ওয়েবসাইট, যাতে প্রকাশিত হয় বিশ্বের ৮৫০টিরও বেশি পত্রিকার সম্পাদকীয় কার্টুন এবং কলাম। খলিলের কার্টুনের আঁচরের ভিতর কোন একটি ঘটনার পিছনে লুকানো সত্য ঘটনা খুঁজে বের করার ক্ষমতা রয়েছে। তার কার্টুন সম্পর্কে আমেরিকার পুলিৎজার পুরস্কার বিজয়ী কার্টুনিস্ট স্টিভি সেক বলেছেন, 'খলিল রহমান এর কার্টুন গুলো হল টাটকা ও রসাত্মক চাক্ষুষ আনন্দ। তার স্পন্দনশীল অঙ্কন শৈলীর সঙ্গে তিনি বিজ্ঞের মত মন্তব্য করেছে আজকের বিষয়বালীর উপর চতুরতা ও চারুতা বজায় রেখে।" বাংলাদেশের বিখ্যাত কার্টুনিস্ট রফিকুন নবী (রনবী), শিশির ভট্টাচার্য্য প্রমুখ তার কার্টুনের প্রশংসা করেছে।   বই   খলিলের নির্বাচিত কার্টুন (২০১৪)   তথ্যসূত্র  বহিঃসংযোগ  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী কার্টুন শিল্পী বিষয়শ্রেণী:ঝিনাইদহ জেলার ব্যক্তি